Tore Strømøy takker for all støtte
Tore Strømøy tar til Instagram for å takke alle som har sendt ham varme hilsener og oppmuntring etter en lang uke med bråk rundt «Ingen elsker Bamsegutt». «I det siste har pressen og andre sloss om å fortelle hvilken elendig fyr og journalist jeg er. Men på motsatt side har jeg mottatt en flodbølge av støtte og oppmuntring fra folket som er helt utrolig. Jeg har aldri opplevd maken», skriver Strømøy i innlegget. NRK fikk massiv kritikk etter at «Ingen elsker Bamsegutt» gikk på lufta uten å opplyse om at hovedpersonen, Jan-Egil Granfoss, hadde en overgrepsdom bak seg. NRKs redaktørkollegium valgte til slutt å fjerne hele programmet fra sine flater. Programmet rakk uansett å skape voldsom oppstandelse og engasjement hos det norske folk. En egen Spleis ble opprettet for å hjelpe Jan-Egil Granfoss og hans lille familie hjem til Norge, og på det meste var det 4,1 millioner kroner i spleisen, inntil mange fikk refundert sine bidrag etter at overgrepsdommen mot Granfoss ble kjent. I Instagraminnlegget kaller Tore Strømøy journalistjobben sin for «underlig». Han får ros når han gjør noe bra, og kjeft når det går galt. «Jeg har smakt på begge deler», skriver han. Strømøy mener at all støtten han har fått tyder på at det kun er et lite fåtall som sitter og «deler livsfarlig gørr på nettet», og at denne støtten kommer til å være utslagsgivende for at han orker å ta nye kamper for «vanlige» folk. «I mitt virke har «vanlige folks» liv alltid hatt første prioritet. Det var derfor jeg ble journalist!» avslutter Tore Strømøy.
Tore Strømøy takker for støtte og oppmuntring på Instagram etter bråk rundt «Ingen elsker Bamsegutt» NRK fikk massiv kritikk og programmet ble fjernet etter at det kom frem at hovedpersonen Jan-Egil Granfoss hadde overgrepsdom bak seg En Spleis ble opprettet for å hjelpe Granfoss og hans familie hjem til Norge; samlet 4,1 millioner kroner før mange fikk refundert sine bidrag Strømøy mener all støtten viser at kun et fåtall «deler livsfarlig gørr på nettet» Vil fortsatt kjempe for «vanlige» folk og setter deres liv som første prioritet